Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelilla saattaa olla edessään ennenaikaiset vaalit -
pääministerin ja talousministerin myrskyisän tapaamisen seurauksena.
Israelin turvallisuusvoimien mukaan -
palestiinalaisnainen puukotti israelilaismiestä Länsirannalla.
Ranskan parlamentti hyväksyi aloitteen, -
jossa hallitusta kehotetaan tunnustamaan palestiinalaisvaltio.
Israelilla saattaa olla edessään ennenaikaiset vaalit -
pääministeri Netanjahun ja talousministeri Lapidin -
eilisen myrskyisän tapaamisen tuloksena.
Heidän oli määrä käsitellä koalitiokrii- siä, joka uhkaa haurasta yhteistyötä.
Netanjahu oli ilmoittanut julistavansa ennenaikaiset vaalit, -
jos kapinoivat ministerit eivät lopeta hyökkäyksiään hallitusta vastaan.
En ole nauttinut tukea enkä edes yhden perusedellytyksen täyttymistä, -
nimittäin ministereiden lojaaliutta ja vastuullisuutta hallitukselle.
Vaadin, että ministerit lopettavat hyökkäyksensä ja horjuttamisen.
Edellytän heiltä asettumista niiden linjausten taakse, -
joilla johdetaan kansakunnan turvallisuutta, taloutta -
ja asumiskustannuksia, kaikilla osa-alueilla.
Jos he suostuvat tähän, yhteistyömme jatkuu.
Jos he kieltäytyvät, johtopäätös on, että meidän on kysyttävä äänestäjiltä.
Pääministeri ja talousministeri -
johtavat koalition kahta suurinta puoluetta.
Ennen tapaamista Lapid vakuutti -
pysyvänsä vuoden 2015 valtionbudjettiehdotuksessaan.
Kuten tiedätte, tapaan illalla pääministerin kanssa.
Aion toistaa hänelle juuri saman, mitä olen yleisöllekin sanonut: -
että mahdollistaaksemme työskentelyn tämän pöydän ympärillä,-
olemme tuoneet kabinetille ja knes- setille sosiaalibudjettiehdotuksen, -
jossa lisätään sosiaalivirastoille yli 10 mrd. sekeliä (2,04 mrd. euroa).
Pääministeri Netanjahu esitti tapaamisessa viisi ehtoa -
nykyisen koalition säilyttämiseksi: hallituksen horjuttamisen loppuminen -
koskien erityisesti rakentamista Jerusalemissa ja suhteita USA:han; -
puolustusbudjettiin 6 mrd. sekelin (1,22 mrd. eur.) lisäys;
varojen vapauttaminen sotilaallisiin suunnitelmiin; -
tuen antaminen juutalaisvaltiolaille, -
jolla vahvistettaisiin Israelin asema juutalaisten kansallisvaltiona.
Myös Lapidin ehdotus -
kiinteistöostojen 0 % -arvonlisäverosta olisi jäädytettävä.
Varat (3 mrd. sekeliä eli 612 mrd. eur.) olisi sen sijaan käytettävä -
todellisiin asumisratkaisuihin hintojen laskemiseksi.
Tapaamisen jälkeen Lapid antoi lausunnon, -
jossa hän kieltäytyi pääministerin vaatimuksista. Hän syytti Netanjahua -
Israelin johtamisesta tarpeettomiin vaaleihin, -
piittaamattomuudesta kansallisia intressejä kohtaan -
ja kansalaisten tarpeiden laittamisesta prioriteettien pohjalle.
Netanjahu puolusti toimiaan lausunnossaan sanoen, -
että koalition nykytilanne tekee mahdottomaksi -
maan johtamisen kansalaisten odottamalla tavalla.
Netanjahu korosti haluttomuuttaan ennenaikaisiin vaaleihin.
Hän huomautti kuitenkin, että jos ministereiden -
ennennäkemätön käytös jatkuu, ei ole muuta tietä kuin lähteä vaaliuurnille.
Israelin turvallisuusvoimien mukaan -
palestiinalaisnainen puukotti israelilaismiestä Länsirannalla.
Sotilastiedottaja sanoi, että haavoittunut israelilainen oli siviili -
ja että turvallisuusjoukot saivat taltutettua epäillyn, -
minkä jälkeen hänet vietiin sairaalahoitoon.
Poliisin mukaan sotilaat ampuivat iskun tehnyttä palestiinalaisnaista.
Paikalle saapunut ensihoitaja kertoi naisen saaneen vakavia vammoja.
Meille kerrottiin, että miestä oli puukotettu kaulaan pintapuolisesti -
ja että uhri oli lähtenyt paikalta kotiin omin voimin.
Löysimme tapahtumapaikalta 20-vuotiaan naisen, jota oli ammuttu.
En tiedä tekijästä, mutta naisella oli ampumahaavoja, -
joita me armeijan lääkintäryhmän kanssa hoidimme.
Nainen oli vaikeasti loukkaantunut, ja armeijan ambulanssi vei hänet -
vakavassa tilassa sairaalaan Jerusalemiin.
Väkivalta Israelissa ja palestiinalais- alueilla on kasvanut viime kuukausina.
Terrori-iskuissa on tähän mennessä menehtynyt 11 israelilaista -
ja kymmeniä haavoittunut.
Ranskan parlamentti äänesti tänään aloitteesta, -
jossa hallitusta kehotetaan tunnustamaan palestiinalaisvaltio.
Parlamenttijäsenet hyväksyivät esityksen -
kehottaen hallitusta tunnustamaan Palestiinan valtio -
askeleena lopullista sopimusta kohti.
Äänestys oli symbolinen eikä vaikuta välittömästi Ranskan politiikkaan.
Aloite kuitenkin heijastelee -
EU-maiden tyytymättömyyttä rauhanprosessin umpikujaan.
Ranskan ulkoministeri Fabius totesi, ettei äänestys sido hallitusta.
Palestiinalaisten YK-edustaja Mansour sanoi, että päätöslauselmaesitys -
Israelin ja palestiinalaisten neuvottelujen jatkamisesta -
luovutettaisiin turvallisuusneuvostolle joulukuun puoliväliin mennessä.
Mansour kertoi, että Ranska oli kirjoittanut lauselmaesityksen.
Se sisältäisi takarajan sopimukselle -
sekä mahdollisesti myös päivämäärän palestiinalaisvaltion perustamiselle.
Esityksestä keskusteltiin tänään -
NATO-maiden ulkoministerien tapaamisessa Brysselissä.
Myös USA:n ulkoministeri Kerry oli läsnä tapaamisessa.
Venäjän presidentti Putin tapasi Turkin presidentin Erdoganin.
Maat pyrkivät edistämään keskinäisiä suhteitaan sekä alueellisia trendejä.
Maiden johtajien neuvottelut keskit- tyvät talous- ja energiakysymyksiin.
Ratkaisua ei kuitenkaan odoteta erimielisyyksiin Syyriasta ja Krimistä.
Nämä aiheet ovat koetelleet maiden suhteita, -
jotka ovat pysyneet kunnossa taloudellisten etujen ansiosta: -
Venäjä on Turkin johtava energian toimittaja, -
ja Turkki on Venäjän toiseksi suurin kauppakumppani.
Erdogan on kritisoinut voimakkaasti Venäjää sen tuesta Syyrian Assadille.
Turkilla taas on vahva side tataarimuslimiväestöön Krimillä, -
jonka alueen Venäjä liitti itseensä maaliskuussa.
Putinin ja Erdoganin on määrä johtaa vuosittaista neuvoston tapaamista, -
jossa hoidetaan maiden välistä kauppaa ja suhteita.
Useita sopimuksia odotetaan allekirjoitettaviksi kokouksessa.
Putinin ulkopoliittisen neuvonantajan Ushakovin mukaan -
Turkin G20-puheenjohtajakauden vuoksi maiden välisillä suhteilla -
on erityinen painoarvo. Myös Syyriasta neuvoteltaisiin perusteellisesti.
Erdoganista on tullut Assadin äänekkäin arvostelija.
Hän on kritisoinut rajusti turvallisuus- neuvostossa erityisesti Venäjää -
kansainvälisten toimien estämisestä Syyrian sisällissodassa, -
jossa on raporttien mukaan kuollut noin 200 000 ihmistä.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman